Uz laiku okupētās Ukrainas teritorijas

Uz laiku okupētās Ukrainas teritorijas () ir teritorijas ar juridisko statusu, kuru Ukraina noteica attiecībā uz tām tās starptautiski atzītajām teritorijām, kuras tā nekontrolē Krievijas—Ukrainas kara dēļ:

 Krimas Autonomo Republiku un Sevastopoli (pēc Krimas pussalas aneksijas 2014. gadā tās faktiski kontrolēja Krievija kā Krimas Republiku un federālās nozīmes pilsētu Sevastopoli attiecīgi)
 Atsevišķiem Doneckas un Luhanskas apgabalu rajoniem, kurus uz 2022. gada 23. februāri kontrolēja Doneckas un Luhanskas tautas republikas.
 Teritorijām, kuras ieņēma Krievijas vai pašpasludināto republiku karaspēks pēc 2022. gada 24. februārī sāktā iebrukuma.

Saskaņā ar Ukrainas likumiem, visas norādītās teritorijas atrodas Krievijas okupācijas pakļautībā, atšķirību starp Krievijas un "prokrievisku" kontroli nav. Pie Krievijas okupācijas struktūrām pieskaita gan Krievijas valsts varas iestādes, kuras kontrolē šos reģionus, gan Krievijas Federācijas kontrolētās pašpasludinātās varas iestādes.

 Hronoloģija 
2014. gada 15. aprīlī Ukrainas Augstākā Rada piešķīra Krimas Autonomajai Republikai un Sevastopoles pilsētai uz laiku okupēto teritoriju statusu.Закон України від 15 квітня 2014 року № 1207-VII «Про забезпечення прав і свобод громадян та правовий режим на тимчасово окупованій території України»

2015. gada 17. martā Augstākā Rada atzina arī dažus Doneckas un Luhanskas apgabala rajonus, ciemus un pilsētas par uz laiku okupētām teritorijām.Постановление ВРУ|254-VIII|17 березня 2015|Про визнання окремих районів, міст, селищ і сіл Донецької та Луганської областей тимчасово окупованими територіями

2019. gada 7. februāra Ukrainas prezidenta pavēlē Nr. 32/2019 tika precīzi norādīts uz Donbasa robežlīnijām un uz laiku okupēto teritoriju sarakstu Donbasā.

Šo teritoriju tiesisko režīmu nosaka Ukrainas likums "Par pilsoņu tiesību un brīvību nodrošināšanu un tiesisko režīmu uz laiku okupētajās Ukrainas teritorijās", ar precizējumiem likumā "Par Ukrainas suverenitāti pār Donbasu".Закон України від 18 січня 2018 року № 2268-19 «Про особливості державної політики із забезпечення державного суверенітету України на тимчасово окупованих територіях у Донецькій та Луганській областях»

 Teritorijas 
 Pirms Krievijas iebrukuma 2022. gadā 
Pirms Krievijas 2022. gada iebrukuma uz laiku okupētās teritorijas bija:
 Krimas Autonomā Republika (Krimas Republika)
 Sevastopoles pilsēta 
 Doneckas apgabala daļa (DTR):
 Horlivkas rajons
 Doneckas rajons
 Kaļmiusas rajons
 Mariupoles rajons
 Luhanskas apgabala daļa (LTR):
 Alčevskas rajons
 Dovžanskas rajons
 Luhanskas rajons
 Severodonecas rajons

 Krievijas iebrukuma laikā 2022. gadā 
2022. gada iebrukuma sākumā Krievijas karaspēks okupēja:
 Hersonas apgabala daļu (Hersonas apgabala okupācija)
 Doneckas apgabala daļu
 Luhanskas apgabala daļu
 Harkivas apgabala daļu (Harkivas apgabala okupācija)
 Mikolajivas apgabala daļu (Mikolajivas apgabala okupācija)
 Zaporižjas apgabala daļu (Zaporižjas apgabala okupācija)
 Kijivas apgabala daļu
 Čerņihivas apgabala daļu
 Sumu apgabala daļu

Ukrainas bruņoto spēku pretuzbrukumā 2022. gada rudenī izdevās atgūt lielāko daļu no okupētajiem apgabaliem valsts ziemeļos, ziemeļaustrumos un dienvidos.

 2022. gadā anektētās teritorijas 
2022. gada 30. septembrī Krievijas prezidents Vladimirs Putins kopā ar okupēto apgabalu vietvalžiem, pamatojoties uz starptautiski neatzīto referendumu rezultātiem, parakstīja rīkojumu par Doneckas, Hersonas, Luhanskas un Zaporižjas apgabala iekļaušanu Krievijas Federācijas sastāvā.Putins parakstījis rīkojumu par okupēto Ukrainas apgabalu iekļaušanu Krievijas sastāvā

 Atsauces 

 Ārējās saites 
 Об утверждении перечня населенных пунктов, на территории которых органы государственной власти временно не осуществляют свои полномочия, и перечня населенных пунктов, расположенных на линии соприкосновения Кабинет Министров Украины; Распоряжение, Перечень от 07.11.2014 № 1085-р







Kategorija:Krievijas okupācija Ukrainā
Kategorija:Ukrainas ģeogrāfija
Kategorija:Krievijas 2022. gada iebrukums Ukrainā